અમદાવાદ: ગુજરાતનાં રાજકારણને છેલ્લાં બે વર્ષથી પાટીદાર અનામત આંદોલન દ્વારા ધમરોળનાર પાસના રાષ્ટ્રીય કન્વીનર હાર્દિક પટેલે આજે સવારે અમદાવાદમાં યોજાયેલી પત્રકાર પરિષદમાં પાટીદારોને અનામત અાપવા અંગેની કોંગ્રેસની ફોર્મ્યુલા સ્વીકારી લઇને તમામ પ્રકારની અટકળોનો અંત લાવી દીધો છે. ભાજપ પર ગંભીર અાક્ષેપો કરવાની સાથે સાથે વિધાનસભાની ચૂંટણીમાં કોંગ્રેસને અાડકતરું સમર્થન પણ જાહેર કર્યું હતું. હાર્દિક પટેલે એવો પણ દાવો કર્યો હતો કે અાગામી અઢી વર્ષ સુધી તે કોઈપણ રાજકીય પક્ષમાં જોડાશે નહીં.